二十六年（1598年）戊戌成进士，筮仕聊城。聊当南北要冲，供帐一切取办里户，公叹曰：民何堪此！用岁赋金置供具。时税使四出，横攫无状。公调笑之，钱谷羡余悉抵榷缗，民乃安堵。以治行第一报政，授礼部主事，三十五年考选户科给事中，诸所建白，皆纲维大体。其荐直臣邹元标，尤衆正系心，故明纪特录之。会同官某簠簋不饰被劾，有党之者申救，公力疏驳之，竟罢去，朝议慊然。三十七年己酉丁薛太孺人艰，服阕，补工科给事中，时权臣夤缘表里为奸者甚衆，公先后各按事纠之，衆咸祈服。梃击案中宦官庞保、刘咸等涉案，连及郑贵妃，公疏请本犯伏诛，国